pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019 (COVID-19) ประจำวันที่ 21 กันยายน 2563
วันจันทร์ที่ 21 กันยายน 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 21 กันยายน 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 21 กันยายน 2563
รายงานข่าวกรณีโรคติดเชื้อไวรัสโคโรนา 2019 (COVID-19)
ประจําวันที่ 21 กันยายน 2563
สถานการณ์ผู้ติดเชื้อไวรัสโคโรนา 2019 ในประเทศไทยวันนี้ ไม่มีผู้ติดเชื้อรายใหม่ มีผู้ป่วยกลับบ้านได้ 2 ราย ทําให้มีผู้ป่วยกลับบ้านสะสม 3,342 ราย หรือคิดเป็นร้อยละ 95.32 ของผู้ป่วยทั้งหมด มีผู้ป่วยที่ยังรักษาอยู่ในโรงพยาบาล 105 ราย หรือร้อยละ 2.99 ของผู้ป่วยทั้งหมด ไม่มีผู้เสียชีวิตเพิ่ม รวมผู้เสียชีวิตสะสม 59 ราย ผู้ป่วยสะสมทั้งสิ้น 3,506 ราย
นายแพทย์โสภณ เอี่ยมศิริถาวร ผู้อํานวยการกองโรคติดต่อทั่วไป กรมควบคุมโรค กล่าวว่า สถานการณ์ผู้ติดเชื้อรายใหม่ทั่วโลกในช่วงนี้เพิ่มขึ้นเกือบ 300,000 รายต่อวัน ส่งผลให้มีผู้ติดเชื้อทั่วโลกสะสมกว่า 31 ล้านราย และมีหลายประเทศกลับมาพบการระบาดระลอกใหม่ ซึ่งแต่ละประเทศได้มีมาตรการบริหารจัดการสถานการณ์ที่แตกต่างกันไป อาทิ อังกฤษ ที่พบผู้ติดเชื้อรายใหม่กว่า 4,000 รายในวันเดียว ได้ออกมาตรการเข้มการกักตัวผู้ติดเชื้อและผู้สัมผัสใกล้ชิด และสั่งปรับผู้ที่ฝ่าฝืน รวมถึงเอาผิดนายจ้างที่ลงโทษลูกจ้างที่ต้องกักตัว สําหรับเมียนมาพบผู้ติดเชื้อรายใหม่เพิ่มขึ้นอย่างก้าวกระโดด จํานวน 671 รายภายในวันเดียว ได้มีมาตรการลดความแออัด ชาวเมียนมาที่เดินทางกลับเข้าประเทศจะต้องถูกกักตัว 14 วันและกักตัวที่บ้านต่ออีก 7 วัน และล็อกดาวน์ในบางพื้นที่ เพื่อลดโอกาสการแพร่เชื้อในประเทศ
สําหรับประเทศไทย การติดเชื้อในขณะนี้ส่วนใหญ่มาจากผู้ที่เดินทางกลับมาจากต่างประเทศ ซึ่งภาครัฐได้วางมาตรการเฝ้าระวังควบคุมโรคทั้งด่านท่าอากาศยาน และด่านพรมแดน ผู้เดินทางทุกรายต้องเข้ารับการกักตัวเพื่อเฝ้าระวังอาการในสถานที่รัฐจัดให้ (State Quarantine) สถานกักตัวที่รัฐกําหนด (Alternative State Quarantine) หรือสถานพยาบาลทางเลือก (Alternative Hospital Quarantine) และตรวจหาเชื้อตามมาตรฐานของกระทรวงสาธารณสุข โดยสถานกักตัวทางเลือกไม่ว่าจะเป็นโรงแรมหรือโรงพยาบาลผู้กักตัวจะเป็นผู้รับผิดชอบค่าใช้จ่ายหากพบติดเชื้อ จากประกันโควิดที่ทําไว้ก่อนการเดินทางเข้าประเทศ ส่วนสถานที่รัฐจัดให้จะจัดไว้สําหรับคนไทยที่เดินทางเข้าประเทศเท่านั้น โดยรัฐจะเป็นผู้ออกค่าใช้จ่ายให้ ส่วนคนในประเทศเองขอให้อย่าประมาท ยังคงปฏิบัติตามมาตรการป้องกันตนเองอย่างเคร่งครัด ด้วยการสวมหน้ากากอนามัย/หน้ากากผ้า ทุกครั้งที่ออกจากบ้านและตลอดเวลาเมื่ออยู่ในที่สาธารณะ ล้างมือบ่อยๆ เลี่ยงการนํามือสัมผัสบริเวณใบหน้า ตา จมูกปาก เว้นระยะห่างระหว่างผู้อื่นเท่าที่ทําได้ เลี่ยงการเข้าไปในสถานที่แออัด เมื่อป่วยขอให้อยู่บ้านหรือรักษาตัวให้หายก่อนไปยังสถานที่ต่างๆ เพื่อลดโอกาสในการแพร่เชื้อสู่ผู้อื่น
********************************* 21 กันยายน 2563
รัฐบาลไทย-ข่าวทำเนียบรัฐบาล-คำกล่าวนายกรัฐมนตรี พลเอก ประยุทธ์ จันทร์โอชา ในการประชุมระดับสูงเพื่อฉลองครบรอบ 75 ปี สหประชาชาติ
วันอังคารที่ 22 กันยายน 2563
คํากล่าวนายกรัฐมนตรี พลเอก ประยุทธ์ จันทร์โอชา ในการประชุมระดับสูงเพื่อฉลองครบรอบ 75 ปี สหประชาชาติ
การประชุมระดับสูงเพื่อฉลองครบรอบ 75 ปี สหประชาชาติ (High-level Meeting of the General Assembly to Commemorate the 75th Anniversary of the United Nations) วันจันทร์ที่ 21 กันยายน 2563 ณ General Assembly Hall
สํานักงานใหญ่สหประชาชาติ นครนิวยอร์ก
ท่านประธาน
ผมมีความยินดีเป็นอย่างยิ่งที่ได้เข้าร่วมการประชุมระดับสูงเพื่อฉลองครบรอบ 75 ปี สหประชาชาติ ในวันนี้พวกเราเริ่มต้นปี 2563 ด้วยความหวังว่า จะเป็นปีแห่งการเฉลิมฉลองแต่กลับต้องเผชิญกับโควิด-19 โดยในขณะนี้ ประเทศไทยมียอดผู้ติดจริงเพียงร้อยคนเศษ สะท้อนให้เห็นถึงความเข้มแข็งของระบบสาธารณสุขของประเทศและความร่วมมือที่ดีจากประชาชนไม่มีประเทศใด
จะปลอดจากเชื้อโควิด-19 ได้ จนกว่าทุกประเทศจะปลอดจากเชื้อดังกล่าวไปด้วยกัน
สหประชาชาติมีบทบาทสําคัญในการธํารงไว้ซึ่งสันติภาพของโลกผ่านปฏิบัติการรักษาสันติภาพในภูมิภาคต่าง ๆ อีกทั้งส่งเสริมการปกป้องสิทธิมนุษยชนผ่านการจัดทําข้อตกลงระหว่างประเทศ รวมถึงขับเคลื่อนเรื่องการพัฒนา ซึ่งปัจจุบันมีวาระการพัฒนาที่ยั่งยืน ค.ศ. 2030 เป็นแผนที่นําทาง
ประเทศไทยภูมิใจที่ได้มีส่วนร่วมในภารกิจทั้ง 3 เสาหลักของสหประชาชาติตลอดมา ได้แก่
- ด้านสันติภาพและความมั่นคง ประเทศไทยได้ส่งเจ้าหน้าที่ทหาร ตํารวจและพลเรือน ซึ่งรวมถึงเจ้าหน้าที่สตรี เข้าร่วมในปฏิบัติการรักษาสันติภาพ
- ด้านการพัฒนา ประเทศไทยน้อมนําหลักปรัชญาของเศรษฐกิจพอเพียงมาเป็นแนวทาง ในการพัฒนาประเทศ โดยไทยกําลังขับเคลื่อนความร่วมมือในบริบทของ SEP for SDGs Partnership และยินดีที่จะขยายความร่วมมือไปยังประเทศอื่น ๆ ที่สนใจ
- ด้านสิทธิมนุษยชน ประเทศไทยได้เสนอแนวคิดสร้างสรรค์ในการส่งเสริมสิทธิมนุษยชน อาทิการมีบทบาทนําในการยกร่างข้อกําหนดของสหประชาชาติสําหรับการปฏิบัติต่อผู้ต้องขังหญิงในเรือนจําซึ่งครบรอบ 10 ปี ในปีนี้
นอกจากนั้น ไทยยังยินดีที่หน่วยงานที่สําคัญหลายหน่วยงาน เช่น คณะกรรมาธิการเศรษฐกิจและสังคมแห่งสหประชาชาติสําหรับเอเชียและแปซิฟิก ได้เลือกไทยให้เป็นที่ตั้งในการนี้ ไทยขอยืนยันที่จะทําหน้าที่เจ้าบ้านที่ดี
ที่ผ่านมา โลกของเราเผชิญวิกฤติมามากมาย โดยประวัติศาสตร์ได้สอนเราเสมอว่า ความสําเร็จจะเกิดขึ้นก็ต่อเมื่อประชาคมระหว่างประเทศร่วมมือร่วมใจ และมองไกลกว่าผลประโยชน์ของประเทศใดประเทศหนึ่ง ทวีปใดทวีปหนึ่ง ดังนั้น ประเทศไทยจึงเห็นว่า
ประชาคมระหว่างประเทศและผู้มีส่วนได้ส่วนเสียทุกฝ่ายต่างก็มีหน้าที่ที่จะต้องช่วยกันส่งเสริมสหประชาชาติรวมทั้งสร้างพันธมิตรสําหรับระบบพหุภาคีใหม่ที่ตอบสนองความต้องการของประชาชนทุกคน
สุดท้ายนี้ ผมขอยืนยันความพร้อมของประเทศไทยที่จะร่วมมือกับประชาคมระหว่างประเทศในการที่จะทําให้โลกของเรากลับมาให้ดีกว่าเดิมและมีความยั่งยืน ประชาชนมีความเป็นอยู่ที่ดีขึ้นโดยไม่ทิ้งใครไว้ข้างหลัง
ขอบคุณครับ
******************
รัฐบาลไทย-ข่าวทำเนียบรัฐบาล-เปิดรับสมัคร “1 ตำบล 1 กลุ่มเกษตรทฤษฎีใหม่” รอบ 2
วันจันทร์ที่ 21 กันยายน 2563
เปิดรับสมัคร “1 ตําบล 1 กลุ่มเกษตรทฤษฎีใหม่” รอบ 2
วันเสาร์ที่ 19 กันยายน 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลขยายเวลารับสมัครเกษตรกรเข้าร่วมโครงการ 1 ตําบล 1 กลุ่มเกษตรทฤษฎีใหม่ รอบที่ 2 ที่จะช่วยเสริมสร้างองค์ความรู้การผลิตและปรับปรุงแปลงเกษตร การตลาด มาแปรรูป สร้างแบรนด์จําหน่ายร่วมกัน ซึ่งเป็นหนึ่งในแผนงานฟื้นฟูเศรษฐกิจและสังคม ภายหลังการแพร่ระบาดของโรคโควิด-19 เพื่อส่งเสริมแนวคิดเกษตรทฤษฎีใหม่เน้นการพึ่งพาตนเองลงไปถึงระดับหมู่บ้าน ซึ่งถือเป็นการสร้างภูมิคุ้มกันต่อวิกฤติต่าง ๆ และสร้างความมั่นคงทางอาหารในตําบลต่อไปได้ สําหรับเกษตรกรที่สนใจสมัครเข้าร่วมโครงการฯ สามารถตรวจสอบคุณสมบัติและยื่นใบสมัครด้วยตนเองผ่านระบบออนไลน์ของกระทรวงเกษตรและสหกรณ์ หรือยื่นใบสมัครกับเจ้าหน้าที่เกษตรตําบล หรือที่สํานักงานเกษตรอําเภอ ตั้งแต่บัดนี้ – 22 ก.ย. 2563
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-เอกอัครราชทูตญี่ปุ่นฯ ยืนยัน ภาคเอกชนญี่ปุ่นเชื่อมั่นศักยภาพของไทยเป็นฐานการลงทุน
วันจันทร์ที่ 21 กันยายน 2563
เอกอัครราชทูตญี่ปุ่นฯ ยืนยัน ภาคเอกชนญี่ปุ่นเชื่อมั่นศักยภาพของไทยเป็นฐานการลงทุน
เอกอัครราชทูตญี่ปุ่นฯ ยืนยัน ภาคเอกชนญี่ปุ่นเชื่อมั่นศักยภาพของไทยเป็นฐานการลงทุน
วันนี้ (วันจันทร์ที่ 21 กันยายน 2563) เวลา 10.00 น. ณ ห้องรับรอง 1 ตึกบัญชาการ 1 ทําเนียบรัฐบาล นายนาชิดะ คาซูยะ (Mr. NASHIDA Kazuya) เอกอัครราชทูตญี่ปุ่นประจําประเทศไทย เข้าเยี่ยมคารวะ นายวิษณุ เครืองาม รองนายกรัฐมนตรี เนื่องในโอกาสเข้ารับหน้าที่ สรุปสาระสําคัญการหารือ ดังนี้
รองนายกรัฐมนตรีกล่าวต้อนรับและแสดงความยินดีกับเอกอัครราชทูตญี่ปุ่นประจําประเทศไทยในโอกาสเข้ารับตําแหน่ง ชื่นชมความสัมพันธ์ระหว่างไทยกับญี่ปุ่นที่มีความใกล้ชิดเสมือนมิตรที่พึ่งพากันในยามยาก โดยเฉพาะในช่วงสถานการณ์โควิด-19 สะท้อนให้เห็นความเป็นหุ้นส่วนที่แน่นแฟ้นระหว่างกัน ขอบคุณบทบาทเอกอัครราชทูตที่มีส่วนกระชับความสัมพันธ์ทวิภาคีของทั้งสองประเทศ และยืนยันรัฐบาลไทยพร้อมให้การสนับสนุนการดําเนินงานของเอกอัครราชทูตญี่ปุ่นฯ เพื่อสานต่อความสัมพันธ์และความร่วมมือระหว่างกันให้แน่นแฟ้นมากยิ่งขึ้น
เอกอัครราชทูตญี่ปุ่นฯ ขอบคุณรองนายกรัฐมนตรีที่ให้การต้อนรับ ยินดีที่ความร่วมมือระหว่างไทยกับญี่ปุ่นมีความใกล้ชิดครอบคลุมในทุกมิติ พร้อมทั้งชื่นชมความสําเร็จในการดําเนินมาตรการของไทยเพื่อควบคุมสถานการณ์โควิด-19 ซึ่งสะท้อนให้เห็นศักยภาพของไทย เป็นที่ชื่นชมจากทั่วโลก จนสร้างความเชื่อมั่นให้แก่ภาคเอกชนญี่ปุ่น ในการค้าการลงทุนกับไทย นอกจากนี้ เอกอัครราชทูตญี่ปุ่นฯ เห็นว่าทั้งสองฝ่ายควรสนับสนุนให้มีการแลกเปลี่ยนการเยือนระหว่างกันมากขึ้น ในทุกระดับ ภายหลังสถานการณ์โควิด-19 คลี่คลาย
โอกาสนี้ ทั้งสองฝ่ายได้หารือในประเด็นการจัดทําข้อตกลงความร่วมมือช่องทางพิเศษ (Special Arrangement: SA) ระหว่างไทยกับญี่ปุ่น เพื่ออํานวยความสะดวกให้แก่นักธุรกิจ/ผู้เชี่ยวชาญของทั้งสองประเทศเดินทางระหว่างกันในระยะสั้น โดยเอกอัครราชทูตญี่ปุ่นฯ เน้นย้ําว่า ภาคเอกชนญี่ปุ่นจํานวนมากต้องการเดินทางมายังประเทศไทย เพื่อดําเนินธุรกิจด้านการค้าการลงทุน โดยรองนายกรัฐมนตรียินดีที่ภาคเอกชนญี่ปุ่นให้ความสําคัญและต้องการเข้ามาลงทุนในไทย ซึ่งประเด็นนี้รัฐบาลไทยให้ความสําคัญ และจะพิจารณาอย่างรอบด้านและรอบคอบเพื่อประโยชน์ด้านเศรษฐกิจแต่ไม่ละเลยด้านมาตรการควบคุมโรค ซึ่งคาดว่าจะมีผลให้ฝ่ายญี่ปุ่นทราบโดยเร็ว
รัฐบาลไทย-ข่าวทำเนียบรัฐบาล-การดื่มแอลกอฮอล์ สามารถช่วยป้องกันไวรัสโควิด-19 ได้หรือไม่ ??
วันจันทร์ที่ 21 กันยายน 2563
การดื่มแอลกอฮอล์ สามารถช่วยป้องกันไวรัสโควิด-19 ได้หรือไม่ ??
การดื่มแอลกอฮอล์สามารถช่วยป้องกันไวรัสโควิด-19 ได้หรือไม่
Q : การดื่มแอลกอฮอล์ สามารถช่วยป้องกันไวรัสโควิด-19 ได้หรือไม่ ??
A : การดื่มเครื่องดื่มแอลกอฮอล์ เช่น เบียร์ เหล้า ไวน์ ไม่สามารถช่วยป้องกัน การติดเชื้อไวรัสโควิด-19 และควรป้องกันด้วยการล้างมือบ่อยๆ สวมหน้ากากอนามัย หลีกเลี่ยงการเข้าใกล้ผู้ที่เป็นไข้และมีอาการไอ
รัฐบาลไทย-ข่าวทำเนียบรัฐบาล-รมต.อนุชา ลงพื้นที่ลพบุรี เร่งติดตามการแก้ปัญหาที่ดินทับซ้อนอย่างเป็นรูปธรรม
วันจันทร์ที่ 21 กันยายน 2563
รมต.อนุชา ลงพื้นที่ลพบุรี เร่งติดตามการแก้ปัญหาที่ดินทับซ้อนอย่างเป็นรูปธรรม
รมต.อนุชา ลงพื้นที่ลพบุรี เร่งติดตามการแก้ปัญหาที่ดินทับซ้อนอย่างเป็นรูปธรรม
วันนี้ (22 กันยายน 2563) เวลา 13.30 น. ณ ห้องประชุมเทศบาลตําบลโคกตูม อ.เมือง จ.ลพบุรี นายอนุชา นาคาศัย รัฐมนตรีประจําสํานักนายกรัฐมนตรี เป็นประธานและร่วมเสวนา ในหัวข้อ "อุตสาหกรรมสร้างงาน สร้างรายได้ ขยายโอกาส พัฒนาคุณภาพชีวิตในยุค New Normal" จัดโดยคณะกรรมาธิการการอุตสาหกรรม สภาผู้แทนราษฎร โดยมีนายประทวน สุทธิอํานวยเดช รองประธานคณะกรรมาธิการการอุตสาหกรรม สมาชิกสภาผู้แทนราษฎร จ.ลพบุรี พันเอก ดุสิต ประพฤติดีพร้อม เสนาธิการมณฑลทหารบกที่ 13 นายกันตพงศ์ รังษีสว่าง รองอธิบดีกรมพัฒนาสังคนและสวัสดิการ นายณรงค์ สืบตระกูล รองอธิบดีกรมที่ดิน นายดนัย วิจารณ์ ผู้ตรวจราชการกรมธนารักษ์ นายจิตรพรต พัฒนสิน ผู้อํานวยการกองกฎหมายทรัพยากรธรรมชาติและสิ่งแวดล้อม สํานักงานคณะกรรมการกฤษฎีกา นายธวัชชัย โสตเนียม นายอําเภอเมืองลพบุรี และประชาชนเข้าร่วมกว่า 300 คน
โอกาสนี้ รัฐมนตรีประจําสํานักนายกรัฐมนตรีได้ร่วมเสวนา ในหัวข้อ "การแก้ไขการใช้พื้นที่ทับซ้อนระหว่างพระราชกฤษฎีกากําหนดหวงห้ามเพื่อใช้ในราชการทหาร พ.ศ.2479 กับพระราชกฤษฎีกากําหนดเขตหวงห้ามเพื่อใช้ในประโยชน์ในการสงเคราะห์ พ.ศ.2548" โดยรัฐมนตรีประจําสํานักนายกรัฐมนตรี กล่าวว่า ในฐานะคณะกรรมการขับเคลื่อนไทยไปด้วยกัน มีหน้าที่กํากับ ติดตาม เร่งรัด ช่วยเหลือเยียวยาและขับเคลื่อนการแก้ไขปัญหาในระดับพื้นที่ จ. ลพบุรี จ.สิงห์บุรี และ จ.ชัยนาท การลงพื้นที่ติดตามในครั้งนี้ไม่เพียงแต่ติดตามช่วยเหลือประชาชนที่ได้รับความเดือดร้อนจากสถานการณ์โควิด-19 เท่านั้น แต่ยังได้ร่วมหาแนวทางแก้ปัญหาที่ดินทํากินของประชาชนในพื้นที่เทศบาลโคกตูม ซึ่งพบว่าเกิดการทับซ้อนกันในส่วนของ 2 พระราชกฤษฎีกาทับซ้อน ทั้งนี้ผลจากการเสวนาจะเป็นประโยชน์อย่างยิ่ง ที่จะนําไปประกอบการพิจารณาให้ความช่วยเหลือพี่น้องประชาชนอย่างเป็นรูปธรรมต่อไป พร้อมเน้นย้ําว่า รัฐบาลมีความห่วงใยประชาชนผู้ยากไร้ และไม่มีที่ทํากินที่ถูกต้องตามกฎหมาย โดยได้เร่งรัดให้หน่วยงานที่เกี่ยวข้องตรวจสอบข้อมูลและจัดสรรที่ดินทํากินให้ผู้ยากไร้เข้าทําประโยชน์ ดูแลการประกอบอาชีพ สร้างรายได้ เพื่อให้ประชาชนมีความเป็นอยู่ที่ดี และมีคุณภาพชีวิตที่ดียิ่งขึ้นต่อไป
..........................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-นายกรัฐมนตรี ขอขอบคุณเจ้าหน้าที่ทุกคนที่ดูแลความปลอดภัยของประชาชนในช่วงการชุมนุม และขอให้กลับไปปฎิบัติหน้าที่ในต่างจังหวัดเพื่อช่วยเหลือผู้ประสบภัยจากพายุโนอีลต่อไป
วันจันทร์ที่ 21 กันยายน 2563
นายกรัฐมนตรี ขอขอบคุณเจ้าหน้าที่ทุกคนที่ดูแลความปลอดภัยของประชาชนในช่วงการชุมนุม และขอให้กลับไปปฎิบัติหน้าที่ในต่างจังหวัดเพื่อช่วยเหลือผู้ประสบภัยจากพายุโนอีลต่อไป
นายกรัฐมนตรี ขอขอบคุณเจ้าหน้าที่ทุกคนที่ดูแลความปลอดภัยของประชาชนในช่วงการชุมนุม และขอให้กลับไปปฎิบัติหน้าที่ในต่างจังหวัดเพื่อช่วยเหลือผู้ประสบภัยจากพายุโนอีลต่อไป
นายอนุชา บูรพชัยศรี โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม แสดงความห่วงใยจากการที่หลายจังหวัดได้รับผลกระทบจากพายุโนอีลที่เข้าสู่ประเทศไทยในช่วงอาทิตย์ที่ผ่านมา จนทําให้เกิดน้ําท่วมฉับพลัน บ้านเรือนได้รับความเสียหาย ประชาชนในหลายพื้นที่ได้รับความเดือดร้อน จึงได้กําชับให้ทุกหน่วยงานเร่งระดมความช่วยเหลือ โดยให้กําลังพลที่เข้ามาช่วยดูแลประชาชนในช่วงการชุมนุมในกรุงเทพมหานคร ให้กลับไปปฎิบัติหน้าที่ดูแลประชาชนที่ได้รับผลกระทบจากพายุดังกล่าวให้ดีที่สุด และขอขอบคุณเจ้าหน้าที่ทุกคนจากทุกหน่วยงานที่ต้องทํางานหนัก ในการดูแลความปลอดภัยของประชาชนอย่างดียิ่ง และเร่งดําเนินการช่วยเหลือผู้ประสบภัยด้วยความเต็มใจ และไม่เห็นแก่ความเหน็ดเหนื่อย
รัฐบาลไทย-ข่าวทำเนียบรัฐบาล-นายกรัฐมนตรี ขอบคุณอาสาสมัครสาธารณสุขทุกคน ที่ทุ่มเท และเสียสละ เป็นแบบอย่างที่ดีของสังคมไทย
วันจันทร์ที่ 21 กันยายน 2563
นายกรัฐมนตรี ขอบคุณอาสาสมัครสาธารณสุขทุกคน ที่ทุ่มเท และเสียสละ เป็นแบบอย่างที่ดีของสังคมไทย
นายกรัฐมนตรี ขอบคุณอาสาสมัครสาธารณสุขทุกคน ที่ทุ่มเท และเสียสละ เป็นแบบอย่างที่ดีของสังคมไทย
นายอนุชา บูรพชัยศรี โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ขอขอบคุณอาสาสมัครสาธารณสุขประจําหมู่บ้าน (อสม.) อาสาสมัครสาธารณสุขกรุงเทพมหานคร (อสส.) และอาสาสมัครแรงงานต่างด้าว ด้านสุขภาพ อาชีวอนามัยและ ความปลอดภัย (อสต อช.) ทั่วประเทศ และแสดงความชื่นชมว่าเป็นผู้มีอุดมการณ์แห่งจิตอาสา ปฏิบัติงานด้วยความเสียสละ โดยไม่หวังสิ่งตอบแทน และเป็นด่านหน้าสําคัญ ในการเฝ้าระวัง คัดกรองกลุ่มเสี่ยง ป้องกันโรคโควิด 19 จนเป็นที่ยอมรับ ยกย่อง และประเทศไทยได้รับการชื่นชมจากสังคมทั่วไป ทั้งในประเทศและต่างประเทศ ว่ามีระบบสาธารณสุขที่ดีที่สุดในโลกประเทศหนึ่ง ทั้งนี้ โดยหวังว่าพลังความร่วมแรงร่วมใจกันของทุกภาคส่วนจะส่งผลให้ประเทศไทยก้าวผ่านภาวะวิกฤติในครั้งนี้ไปด้วยดี
รัฐบาลไทย-ข่าวทำเนียบรัฐบาล-เร่งขยายผลเกษตรแปลงใหญ่ช่วยภาคเกษตร
วันจันทร์ที่ 21 กันยายน 2563
เร่งขยายผลเกษตรแปลงใหญ่ช่วยภาคเกษตร
--
#ไทยคู่ฟ้ากระทรวงเกษตรและสหกรณ์ ร่วมมือกับบริษัท บิ๊กซี ซูเปอร์เซ็นเตอร์ จํากัด (มหาชน) ส่งเสริมการเกษตรแบบแปลงใหญ่ ภายใต้นโยบายตลาดนําการเกษตร ซึ่งจะช่วยให้เกษตรกรสามารถวางแผนการผลิตเป็น และช่วยเพิ่มขีดความสามารถในการแข่งขันด้วยการใช้เทคโนโลยี และนวัตกรรมต่าง ๆ
.
ประโยชน์ที่เกษตรกรจะได้รับ คือ มีแหล่งรับซื้อผลผลิตทางการเกษตร และเกษตรกรจะได้ทราบความต้องการของตลาด ซึ่งจะช่วยในเรื่องการวางแผนการผลิตได้ สําหรับผู้บริโภคสามารถเลือกซื้อเลือกหาได้ง่ายทั้งผัก และผลไม้ปลอดภัยผ่านห้างสรรพสินค้า ซึ่งเป็นผู้กระจายสินค้าคุณภาพไปทั่วประเทศไทย ปัจจุบันมีเกษตรกรสนใจเข้าร่วมโครงการระบบส่งเสริมการเกษตรแบบแปลงใหญ่ จํานวน 413,697 ครัวเรือน พื้นที่ 6,777,454 ไร่ จํานวนแปลงใหญ่ 6,926 แปลง สินค้าเกษตรประมาณ 90 รายการ
รัฐบาลไทย-ข่าวทำเนียบรัฐบาล-เร่งจัดหาเครื่องฉายรังสีให้ 7 รพ.
วันจันทร์ที่ 21 กันยายน 2563
เร่งจัดหาเครื่องฉายรังสีให้ 7 รพ.
--
#ไทยคู่ฟ้าคณะกรรมการกลั่นกรองเงินกู้ เห็นชอบโครงการจัดหาเครื่องฉายรังสีโรคมะเร็ง วงเงิน 878.2 ล้านบาท ให้แก่โรงพยาบาล 7 แห่ง คือ โรงพยาบาลพุทธชินราช โรงพยาบาลสุรินทร์ โรงพยาบาลร้อยเอ็ด โรงพยาบาลมหาราชนครศรีธรรมราช โรงพยาบาลสมุทรสาคร โรงพยาบาลมหาราชนครราชสีมา และสถาบันมะเร็งแห่งชาติ
.
โครงการนี้จะช่วยให้ผู้ป่วยมะเร็งทั่วประเทศสามารถเข้าถึงการรักษาและช่วยลดความเสี่ยงในการติดเชื้อขณะผ่าตัด ที่สําคัญสถานพยาบาลจําเป็นต้องปรับเปลี่ยนรูปแบบการให้บริการแบบเดิมเป็นแบบ New Normal ด้วยการฉายรังสีเทคนิคชั้นสูงทดแทนการผ่าตัด ซึ่งสามารถรักษาได้กับทุกอวัยวะ และไม่เสี่ยงต่อการติดเชื้อโควิด-19
รัฐบาลไทย-ข่าวทำเนียบรัฐบาล-กรมบัญชีกลางประกาศรายชื่อผู้ที่ผ่านการตรวจสอบคุณสมบัติและลักษณะต้องห้ามของผู้ประกอบการงานก่อสร้างที่มีสิทธิขอขึ้นทะเบียน ครั้งที่ 2/2563
วันจันทร์ที่ 21 กันยายน 2563
กรมบัญชีกลางประกาศรายชื่อผู้ที่ผ่านการตรวจสอบคุณสมบัติและลักษณะต้องห้ามของผู้ประกอบการงานก่อสร้างที่มีสิทธิขอขึ้นทะเบียน ครั้งที่ 2/2563
ตามที่กรมบัญชีกลางได้ออกประกาศรายชื่อผู้ที่ผ่านการตรวจสอบคุณสมบัติและลักษณะต้องห้ามของผู้ประกอบการงานก่อสร้างที่มีสิทธิขอขึ้นทะเบียน ครั้งที่ 1/2563 โดยได้รับความเห็นชอบจากคณะกรรมการราคากลางและขึ้นทะเบียนผู้ประกอบการแล้ว เมื่อวันที่ 10 กันยายน 2563
นายภูมิศักดิ์ อรัญญาเกษมสุข อธิบดีกรมบัญชีกลาง เปิดเผยว่า ตามที่กรมบัญชีกลางได้ออกประกาศรายชื่อผู้ที่ผ่านการตรวจสอบคุณสมบัติและลักษณะต้องห้ามของผู้ประกอบการงานก่อสร้างที่มีสิทธิขอขึ้นทะเบียน ครั้งที่ 1/2563 โดยได้รับความเห็นชอบจากคณะกรรมการราคากลางและขึ้นทะเบียนผู้ประกอบการแล้ว เมื่อวันที่ 10 กันยายน 2563 ซึ่งมีผู้ประกอบการงานก่อสร้างที่มีคุณสมบัติถูกต้องครบถ้วนตามหลักเกณฑ์ที่กําหนด ประกอบด้วย
1. ผู้ประกอบการงานก่อสร้างที่มีคุณสมบัติตามหลักเกณฑ์คุณสมบัติทั่วไป และคุณสมบัติเฉพาะ
2. ผู้ประกอบการงานก่อสร้างที่มีคุณสมบัติตามหลักเกณฑ์คุณสมบัติทั่วไป คุณสมบัติเฉพาะและคุณสมบัติเฉพาะอื่น ๆ
โดยแยกเป็น 8 สาขา คือ สาขางานก่อสร้างทาง สาขางานก่อสร้างสะพาน สาขางานก่อสร้างทางและสะพานพิเศษ สาขางานก่อสร้างชลประทาน สาขางานก่อสร้างเขื่อนป้องกันตลิ่งและชายฝั่ง สาขางานก่อสร้างสิ่งปลูกสร้างในทะเล สาขางานก่อสร้างขุดลอกและบํารุงรักษาร่องน้ําชายฝั่งทะเล และสาขางานก่อสร้างขุดลอกและบํารุงรักษาร่องน้ําภายในประเทศ และขณะนี้ กรมบัญชีกลางได้ออกประกาศรายชื่อผู้ที่ผ่านการตรวจสอบคุณสมบัติและลักษณะต้องห้ามของผู้ประกอบการงานก่อสร้างที่มีสิทธิขอขึ้นทะเบียน เพิ่มเติม ครั้งที่ 2/2563 แล้ว ตามประกาศ ณ วันที่ 21 กันยายน 2563
“การประกาศรายชื่อผู้ผ่านการตรวจสอบคุณสมบัติและลักษณะต้องห้ามของผู้ประกอบการงานก่อสร้างที่มีสิทธิขอขึ้นทะเบียน ดังกล่าว เป็นไปตามพระราชบัญญัติการจัดซื้อจัดจ้างและการบริหารพัสดุภาครัฐ พ.ศ. 2560 มาตรา 53 วรรคสาม ประกอบกับกฎกระทรวงกําหนดหลักเกณฑ์เกี่ยวกับผู้ที่มีสิทธิขอขึ้นทะเบียนผู้ประกอบการ พ.ศ. 2560 ข้อ 5 ซึ่งจะทําให้กระบวนการจัดซื้อจัดจ้างภาครัฐที่มีวงเงินงบประมาณจํานวนมาก เป็นไปอย่างโปร่งใส มีประสิทธิภาพ ประหยัดงบประมาณและเกิดประโยชน์ต่อหน่วยงานของรัฐและประเทศชาติสําหรับผู้ที่ผ่านการตรวจสอบคุณสมบัติตามประกาศดังกล่าว กรมบัญชีกลางจะประกาศรายชื่อเป็นผู้ขึ้นทะเบียนที่มีสิทธิเป็นผู้ยื่นข้อเสนอต่อหน่วยงานของรัฐ ตามมาตรา 53 วรรคหนึ่ง ต่อไป” อธิบดีกรมบัญชีกลาง กล่าว
อนึ่ง ผู้ประกอบการงานก่อสร้างรายใดที่ได้ยื่นคําขอขึ้นทะเบียนไว้แล้ว แต่ยังไม่ปรากฏรายชื่อตามบัญชีเอกสารแนบท้ายประกาศนี้ ขอให้ตรวจสอบสถานะการขึ้นทะเบียนผู้ประกอบการงานก่อสร้างในระบบจัดซื้อจัดจ้างภาครัฐด้วยอิเล็กทรอนิกส์ (Electronic Government Procurement : e-GP) หัวข้อ “ขึ้นทะเบียนผู้ประกอบการ/ ตรวจสอบสถานะการขึ้นทะเบียนผู้ประกอบการ” เพื่อตรวจสอบความถูกต้องหรือแก้ไขข้อมูลให้ถูกต้องภายใน 7 วันนับถัดจากวันที่ประกาศในเว็บไซต์ของกรมบัญชีกลาง หากพบว่าไม่ถูกต้อง สามารถติดต่อได้ที่กลุ่มงานทะเบียนและประเมินผลผู้ประกอบการ กองระบบการจัดซื้อจัดจ้างภาครัฐและราคากลาง หมายเลขโทรศัพท์0-2127-7000 ต่อ 4752 6872 หรือ Call Center : 0-2270-6400 กด 3 หรือ e-mail : regiscgd@cgd.go.th
รัฐบาลไทย-ข่าวทำเนียบรัฐบาล-เตือนภัย! ระวัง Link ลวงข้อมูลส่วนตัว
วันจันทร์ที่ 21 กันยายน 2563
เตือนภัย! ระวัง Link ลวงข้อมูลส่วนตัว
--
#ไทยคู่ฟ้าขอแจ้งเตือนเกษตรกรและประชาชนทั่วไป ที่เป็นลูกค้าของธนาคารเพื่อการเกษตรและสหกรณ์การเกษตร (ธ.ก.ส.) ให้ระวังการแอบอ้างใช้ LINE Account ของธนาคาร เนื่องจากมีผู้ไม่หวังดีติดต่อผ่านทาง Inbox Facebook ของลูกค้าธนาคารที่มีปัญหาเกี่ยวกับการใช้งานแอปพลิเคชัน ธ.ก.ส. A-Mobile เพื่อจะส่ง Link ให้ลูกค้าเพิ่มเพื่อนใน LINE Account จากนั้นจะมีการพูดคุยเพื่อสอบถามข้อมูลสําคัญต่าง ๆ
.
ย้ําว่า ธนาคารไม่มีนโยบายส่ง Link ในลักษณะดังกล่าว จึงขออย่าหลงเชื่อ หรือส่งข้อมูลส่วนบุคคลไปให้เด็ดขาด สําหรับ LINE Official Account “BAAC Family” ของ ธ.ก.ส. นั้น จะใช้เป็นช่องทางในการสื่อสารข้อมูลด้านผลิตภัณฑ์ การให้บริการหรือข้อมูลข่าวสารสําคัญต่าง ๆ และการแจ้งความประสงค์ในการขอใช้บริการสินเชื่อบางประเภทกับ ธ.ก.ส. เท่านั้น
รัฐบาลไทย-ข่าวทำเนียบรัฐบาล-ก.แรงงานมอบถ้วยพระราชทานฯ เชิดชูเกียรติสถานประกอบกิจการที่มีระบบบริหารจัดการด้านแรงงานยอดเยี่ยม
วันจันทร์ที่ 21 กันยายน 2563
ก.แรงงานมอบถ้วยพระราชทานฯ เชิดชูเกียรติสถานประกอบกิจการที่มีระบบบริหารจัดการด้านแรงงานยอดเยี่ยม
กระทรวงแรงงานจัดงาน Thailand Labour Management Excellence Award 2020 มอบถ้วยรางวัลพระราชทานฯ แก่สถานประกอบกิจการที่มีระบบบริหารจัดการด้านแรงงานยอดเยี่ยม นํามาซึ่งคุณภาพชีวิตที่ดีของลูกจ้าง สร้างความเชื่อมั่นต่อนักลงทุน
นายสุชาติ ชมกลิ่น รัฐมนตรีว่าการกระทรวงแรงงาน กล่าวภายหลังเป็นประธานในพิธีมอบรางวัลThailand Labour Management Excellence Award 2020 ในวันจันทร์ที่ 21 กันยายน 2563 ณ โรงแรมสวิสโฮเต็ล กรุงเทพฯ รัชดา เขตห้วยขวาง กรุงเทพมหานคร ว่ากระทรวงแรงงานมีนโยบายสําคัญในการผลักดันและยกระดับการบริหารจัดการแรงงานในสถานประกอบกิจการให้มีมาตรฐาน เพื่อมุ่งสู่งานที่มีคุณค่า (Decent Work) โดยให้มีความรับผิดชอบต่อสังคมด้านแรงงานที่สอดคล้องกับมาตรฐานแรงงานตามหลักสากล ซึ่งถือเป็นเงื่อนไขสําคัญอย่างหนึ่งของเวทีการค้าโลกในปัจจุบัน อันจะส่งผลให้ผู้ใช้แรงงานมีความมั่นคง และมีคุณภาพชีวิตในการทํางานที่ดีขึ้น นําไปสู่การสร้างความเชื่อมั่นต่อนักลงทุน การมอบรางวัล Thailand Labour Management Excellence Award 2020 เป็นการมอบรางวัลให้กับสถานประกอบกิจการที่มีความมุ่งมั่นสร้างระบบบริหารจัดการด้านแรงงานอย่างยอดเยี่ยมตามมาตรฐานที่ได้กําหนดไว้ครบทั้ง 3 ด้าน ได้แก่ ด้านแรงงานสัมพันธ์ และสวัสดิการแรงงาน ด้านความปลอดภัย อาชีวอนามัย และสภาพแวดล้อมในการทํางาน และด้านมาตรฐานแรงงานไทย โดยได้ขอพระราชทานถ้วยรางวัลจากสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี จํานวน 3 รางวัล แบ่งเป็น สถานประกอบกิจการขนาดใหญ่ กลาง เล็ก เพื่อเป็นเกียรติยศ และความภาคภูมิใจร่วมกันของนายจ้าง ลูกจ้างในสถานประกอบกิจการ ที่ได้ตระหนักถึงความสําคัญของการมีส่วนร่วมในการพัฒนาคุณภาพชีวิตที่ดีของผู้ใช้แรงงาน และสร้างจิตสํานึกความรับผิดชอบต่อสังคมด้านแรงงานให้เกิดขึ้น จนสามารถเป็นต้นแบบให้กับสถานประกอบกิจการอื่น ๆ นําไปใช้เป็นแบบอย่างในการพัฒนาองค์กรให้ดียิ่งขึ้นต่อไป
นายอภิญญา สุจริตตานันท์ อธิบดีกรมสวัสดิการและคุ้มครองแรงงาน (กสร.) กล่าวเพิ่มเติมว่าในปี 2563 นี้ สถานประกอบกิจการที่ได้รับรางวัลถ้วยพระราชทาน จํานวน 3 รางวัล คือ สถานประกอบกิจการขนาดใหญ่ (ลูกจ้างตั้งแต่ 1,000 คนขึ้นไป) ได้แก่ บริษัท ไทสัน โพลทรี (ไทยแลนด์) จํากัด (โรงงาน 5) สถานประกอบกิจการขนาดกลาง (ลูกจ้าง 300 ถึง 999 คน) ได้แก่ บริษัท แกมม่า อินดัสตรี้ส์ จํากัด และสถานประกอบกิจการขนาดเล็ก (ลูกจ้าง 1 ถึง 299 คน) ได้แก่ บริษัท เซอร์คิตอินดัสตรีส์ จํากัด ซึ่งนอกจากรางวัลดังกล่าวแล้ว ยังมีการมอบรางวัล ให้กับสถานประกอบกิจการที่ได้รับรางวัลสูงสุดในแต่ละด้าน ได้แก่ รางวัลเกียรติยศสถานประกอบกิจการต้นแบบดีเด่นด้านความปลอดภัยฯ ปีที่ 20 และปีที่ 15 จํานวน 19 รางวัล รางวัลเกียรติยศสูงสุดสถานประกอบกิจการดีเด่นด้านแรงงานสัมพันธ์และสวัสดิการแรงงาน 15 ปีติดต่อกัน จํานวน 44 รางวัล และรางวัลเกียรติยศสถานประกอบกิจการที่ธํารงรักษาระบบมาตรฐานแรงงานไทยต่อเนื่อง 10 ปี จํานวน 3 รางวัล รวมอีก 66 รางวัลภายในงานครั้งนี้ด้วย
รัฐบาลไทย-ข่าวทำเนียบรัฐบาล- แจ๋ว! ใช้ไม้ยืนต้นเป็นหลักประกันทางธุรกิจ
วันจันทร์ที่ 21 กันยายน 2563
แจ๋ว! ใช้ไม้ยืนต้นเป็นหลักประกันทางธุรกิจ
--
#ไทยคู่ฟ้าการขับเคลื่อนนโยบายใช้ “ไม้ยืนต้น” เป็นหลักประกันทางธุรกิจถือว่าประสบความสําเร็จเป็นอย่างมาก ข้อมูลจากกระทรวงพาณิชย์ พบว่ามีผู้ขอนําไม้ยืนต้นไปจดทะเบียนสัญญาหลักประกันทางธุรกิจแล้ว จํานวน 111,365 ต้น มูลค่ารวมกว่า 132,169,000 ล้านบาท โดยอยู่ในพื้นที่ จ.สุพรรณบุรี อุทัยธานี พิษณุโลก และอ่างทอง ซึ่งเป็นจังหวัดนําร่อง และได้มอบวงเงินจดทะเบียนไม้ยืนต้นเป็นหลักประกันทางธุรกิจให้แก่เกษตรกรทั้ง 4 จังหวัดเรียบร้อยแล้ว
.
สําหรับเกษตรกรในจังหวัดอื่น ๆ ที่ต้องการจะนําไม้ยืนต้นมาใช้เป็นหลักประกันทางธุรกิจ ท่านสามารถขอรับคําปรึกษากับ ธ.ก.ส. ได้ สอบถามรายละเอียดเพิ่มเติมได้ที่ Call Center 0 2555 0555
รัฐบาลไทย-ข่าวทำเนียบรัฐบาล-เตือน! เตรียมรับมือฝนตกหนักทั่วประเทศ
วันจันทร์ที่ 21 กันยายน 2563
เตือน! เตรียมรับมือฝนตกหนักทั่วประเทศ
--
#ไทยคู่ฟ้ากรมอุตุนิยมวิทยาเตือนพายุโซนร้อน “โนอึล” ส่งผลกระทบต่อประเทศไทยตั้งแต่วันที่ 18 - 20 ก.ย. 63 โดยจะมีฝนตกหนักถึงหนักมากกับมีลมแรงบางแห่งในภาคเหนือ ภาคอีสาน ภาคกลาง ภาคตะวันออก และภาคใต้ ซึ่งอาจทําให้เกิดน้ําท่วมฉับพลันและน้ําป่าไหลหลาก ส่วนคลื่นทะเลอันดามันและอ่าวไทยอาจสูง 2-3 เมตร จึงขอให้ประชาชนบนที่สูงระวังอันตรายจากภัยธรรมชาติ และชาวเรือต้องระมัดระวังในการเดินเรือ เรือเล็กควรงดออกจากฝั่ง อย่างไรก็ตาม กรมอุตุนิยมวิทยาเตรียมตั้งวอร์รูมเพื่อร่วมติดตามสถานการณ์ ตลอด 24 ชั่วโมง และรายงานผลกระทบ ให้ประชาชนทราบทันที
.
แอดมินขอให้พี่น้องประชาชนติดตามประกาศจากกรมอุตุนิยมวิทยาอย่างใกล้ชิดที่เว็บไซต์http://www.tmd.go.thหรือสายด่วนพยากรณ์อากาศ 1182 ตลอด 24 ชั่วโมง
รัฐบาลไทย-ข่าวทำเนียบรัฐบาล-​“นฤมล” ลุยงาน กพร. เดินหน้าขับเคลื่อนสู่กระทรวงเศรษฐกิจ
วันจันทร์ที่ 21 กันยายน 2563
​“นฤมล” ลุยงาน กพร. เดินหน้าขับเคลื่อนสู่กระทรวงเศรษฐกิจ
รมช.แรงงาน พบปะข้าราชการในสังกัดกรมพัฒนาฝีมือแรงงาน ย้ํา ทุกคนต้องร่วมกันช่วยขับเคลื่อนภารกิจหน่วยงาน ยกระดับสู่กระทรวงเศรษฐกิจ
วันที่ 21 กันยายน 2563 ศาสตราจารย์ นฤมล ภิญโญสินวัฒน์ รัฐมนตรีช่วยว่าการกระทรวงแรงงาน เป็นประธานการสัมมนา และมอบนโยบายแนวทางการขับเคลื่อนการพัฒนาฝีมือแรงงาน ประจําปีงบประมาณ พ.ศ. 2564 โดยมีนายธวัช เบญจาทิกุล อธิบดีกรมพัฒนาฝีมือแรงงาน ผู้บริหารและข้าราชการในสังกัดกรมพัฒนาฝีมือแรงงานทั่วประเทศเข้าร่วมกว่า 400 คน ณ โรงแรม รอยัล ฮิลล์ กอล์ฟ รีสอร์ท แอนด์ สปา จังหวัดนครนายก
ศาสตราจารย์ นฤมล กล่าวว่า รู้สึกยินดีที่มีโอกาสมาพบปะพูดคุยกับข้าราชการในสังกัดกรมพัฒนาฝีมือแรงงาน กระทรวงแรงงาน เพื่อรับฟังนโยบายและแนวทางการขับเคลื่อนการพัฒนาฝีมือแรงงาน และร่วมกันจัดทําแผนปฏิบัติงานประจําปีงบประมาณ 2564 รัฐบาลภายใต้การนําของพลเอก ประยุทธ์ จันทร์โอชา ได้ให้ความสําคัญกับการวางรากฐานของประเทศ กําหนดยุทธศาสตร์ชาติ ระยะ 20 ปี มุ่งที่จะให้ประเทศเป็นประเทศที่มีความมั่นคง มั่งคั่ง ยั่งยืน เข้าสู่กลุ่มประเทศรายได้สูง เศรษฐกิจมีความเข้มแข็ง และมีความสามารถในการแข่งขันทั้งภายในและภายนอกประเทศ ซึ่งที่ผ่านมาพบว่าผลผลิตของสถาบันการศึกษายังไม่ตรงตามความต้องการของตลาดแรงงานทั้งภาคอุตสาหกรรม และภาคเอกชน
กรมพัฒนาฝีมือแรงงาน (กพร.) จึงเป็นข้อต่อสําคัญในระบบเศรษฐกิจ ที่จะทําหน้าที่ในการฝึกทักษะของนักศึกษาหรือผู้ที่สําเร็จการศึกษาในระดับต่าง ๆ ให้สอดคล้องกับความต้องการของภาคอุตสาหกรรม ซึ่งหลักสูตรที่เกิดขึ้นจากความร่วมมือระหว่างกรมพัฒนาฝีมือแรงงานและภาคเอกชนเป็นหลักสูตรที่ตอบโจทย์การพัฒนาประเทศ และท่านพลเอก ประยุทธ์ จันทร์โอชา นายกรัฐมนตรี รับทราบเป็นอย่างดี จึงต้องการให้กระทรวงแรงงานยกระดับสู่กระทรวงด้านเศรษฐกิจ โดยเฉพาะอย่างยิ่งหลังจากสถานการณ์การแพร่ระบาดของโควิด-19 พบว่า ผู้ใช้แรงงานในระบบส่วนใหญ่ถูกเลิกจ้างจํานวนมาก กพร. จึงมีหน้าที่พัฒนาทักษะฝีมือแรงงานให้กลุ่มแรงงานในระบบให้มีทักษะที่หลากหลายเพิ่มมากขึ้น เพื่อรองรับต่อการประกอบอาชีพอิสระ
รมช.แรงงาน กล่าวต่อว่า ในการขับเคลื่อนกระทรวงแรงงานสู่กระทรวงด้านเศรษฐกิจ ไม่ใช่เพียงแค่เรื่องของการหางานให้ทํา การดูแลสวัสดิการ หรือการดูแลผู้ประกันตนเพียงเท่านั้น แต่ยังรวมไปถึงเรื่องการ สร้าง ยก ให้ โดยเฉพาะการสร้างแรงงานคุณภาพเข้าสู่ระบบเศรษฐกิจ ซึ่งสอดรับกับจุดแข็งของ กพร. ด้านการพัฒนาทักษะฝีมือช่าง ทักษะที่ต้องใช้เทคนิคชั้นสูง นอกจากนี้ยังรวมไปถึงอุตสาหกรรมใหม่ที่จะเกิดขึ้นใน S-Curve ซึ่งเป็น 12 อุตสาหกรรมเป้าหมายในพื้นที่เขตเศรษฐกิจพิเศษ ซึ่งในเขตพื้นที่เหล่านี้มีความต้องการแรงงานที่มีทักษะพิเศษเช่นเดียวกัน
“การทุ่มเทความรู้ ความสามารถ กําลังกาย-ใจของทุกท่าน จะช่วยผลักดันนโยบายและหลักการทํางานดังที่กล่าวมา ให้บรรลุตามวิสัยทัศน์ของรัฐบาล “มุ่งมั่นให้ประเทศไทยเป็นประเทศที่มีความมั่นคง มั่งคั่ง ยั่งยืน” ขอเป็นกําลังใจแก่ผู้บริหาร ข้าราชการและเจ้าหน้าที่ทุกท่าน และขอให้การจัดสัมมนาครั้งนี้ประสบความสําเร็จเป็นรูปธรรม เพื่อนําไปสู่การขับเคลื่อนยุทธศาสตร์ชาติ แผนแม่บท นโยบายสําคัญของกระทรวงแรงงาน สร้างความก้าวหน้าทางเศรษฐกิจของประเทศต่อไป” รมช.แรงงาน กล่าวในท้ายสุด
---------------------------------------------------------------------------------------------
รัฐบาลไทย-ข่าวทำเนียบรัฐบาล-รองปลัดฯ วรวรรณ เปิดงาน “มัดทอใจ มรดกผ้าไทยร่วมสมัยสู่สากล” จ.ขอนแก่น
วันจันทร์ที่ 21 กันยายน 2563
รองปลัดฯ วรวรรณ เปิดงาน “มัดทอใจ มรดกผ้าไทยร่วมสมัยสู่สากล” จ.ขอนแก่น
นางวรวรรณ ชิตอรุณ รองปลัดกระทรวงอุตสาหกรรม  เปิดงาน “มัดทอใจ มรดกผ้าไทยร่วมสมัยสู่สากล” จ.ขอนแก่น ณ โรงแรมอวานี จังหวัดขอนแก่น
จ.ขอนแก่น : วันนี้ (18 กันยายน 2563) เวลา 14.00 น. นางวรวรรณ ชิตอรุณ รองปลัดกระทรวงอุตสาหกรรม และประธานคณะทํางานติดตามเร่งรัดการใช้จ่ายเงินงบประมาณของสถาบันเครือข่าย กระทรวงอุตสาหกรรม เป็นประธานเปิดงาน “มัดทอใจ มรดกผ้าไทยร่วมสมัยสู่สากล” (Mud Tor Jai, Modern Heritage of Thai Textile to the Global) ภายใต้โครงการพัฒนาผลิตภัณฑ์สิ่งทอ ด้วยการออกแบบผลิตภัณฑ์มูลค่าเพิ่มสูง สู่ศูนย์กลางแฟชั่นระดับภูมิภาค ในพื้นที่ภาคตะวันออกเฉียงเหนือ ระยะที่ 2 พร้อมชมการแสดงแฟชั่นโชว์เสื้อผ้า New Collection 2020 ภายใต้แบรนด์ “มัดทอใจ” โดยมีนายศรัทธา คชพลายุกต์ รองผู้ว่าราชการจังหวัดขอนแก่น กล่าวต้อนรับ นายพัตทอง กิตติวัฒน์ อุตสาหกรรมจังหวัดขอนแก่น และนายชาญชัย สิริเกษมเลิศ ผู้อํานวยการสถาบันพัฒนาอุตสาหกรรมสิ่งทอ ร่วมเปิดงาน ณ โรงแรมอวานี จังหวัดขอนแก่น
นางวรวรรณ ชิตอรุณ รองปลัดกระทรวงอุตสาหกรรม กล่าวว่า การจัดงานในวันนี้มีวัตถุประสงค์เพื่อสรุปผลการดําเนินงาน “มัดทอใจ มรดกผ้าไทยร่วมสมัยสู่สากล” (Mud Tor Jai, Modern Heritage of Thai Textile to the Global) ภายใต้โครงการพัฒนาผลิตภัณฑ์สิ่งทอ ด้วยการออกแบบผลิตภัณฑ์มูลค่าเพิ่มสูง สู่ศูนย์กลางแฟชั่นระดับภูมิภาค ในพื้นที่ภาคตะวันออกเฉียงเหนือ ระยะที่ 2 และเผยแพร่องค์ด้านการพัฒนาผลิตภัณฑ์ผ้าไหม จากการออกแบบด้วยความคิดเชิงสร้างสรรค์ บนอัตลักษณ์ทางวัฒนธรรมไทย โดยใช้ต้นทุนท้องถิ่นผสมผสานกับเทคโนโลยี โดยเน้นการสร้างมูลค่าเพิ่มในตลาดระดับบนและกลุ่มคนรุ่นใหม่ เพื่อสร้างคุณค่าใหม่ในอนาคต ตลอดจนสามารถผลักดันให้เกิดการผลิตและจําหน่ายเชิงพาณิชย์ได้จริง และสร้างมูลค่าทางการตลาดได้สําเร็จ ซึ่งเป็นเรื่องที่น่ายินดีและต้องขอชื่นชม คณะผู้บริหารและเจ้าหน้าที่ทุกคนของสถาบันฯ รวมทั้งบุคลากรของสํานักงานอุตสาหกรรมจังหวัด และหน่วยงานร่วม ที่บูรณาการทํางานเพื่อสร้างสรรค์ความเจริญก้าวหน้าให้กับอุตสาหกรรมสิ่งทอ ผ้าไหม และผ้าทอพื้นเมืองตลอดระยะเวลาที่ผ่านมา #industryprmoi #กระทรวงอุตสาหกรรม #สํานักงานปลัดกระทรวงอุตสาหกรรม #สถาบันพัฒนาอุตสาหกรรมสิ่งทอ #มัดทอใจมรดกผ้าไทยร่วมสมัยสู่สากล
รัฐบาลไทย-ข่าวทำเนียบรัฐบาล-เคาะแผนพัฒนา 'บึงหนองหาร' จัดการน้ำ 5 ด้าน
วันจันทร์ที่ 21 กันยายน 2563
เคาะแผนพัฒนา 'บึงหนองหาร' จัดการน้ํา 5 ด้าน
--
#ไทยคู่ฟ้าครม. อนุมัติแผนพัฒนาหนองหาร จ.สกลนคร ระยะเวลาดําเนินการ 10 ปี (พ.ศ.2563 - 2572) วงเงิน 7,445 ล้านบาท เพื่อเพิ่มประสิทธิภาพการระบายน้ํา และเพิ่มพื้นที่ใช้ประโยชน์จากน้ําในหนองหาร เนื่องจากมีสิ่งกีดขวางทางไหลของน้ํา ระบบบําบัดน้ําเสียที่มีอยู่ไม่เพียงพอ และขาดระบบกระจายน้ํา โดยมีเป้าหมายของแผน 5 ด้าน รวม 62 โครงการ ประกอบด้วย แผนด้านการจัดการน้ําอุปโภคบริโภค แผนด้านการสร้างความมั่นคงของน้ําภาคการผลิต แผนจัดการอุทกภัย แผนจัดการคุณภาพน้ําและอนุรักษ์ทรัพยากรน้ํา และแผนด้านการบริหารจัดการ
.
สําหรับตัวอย่างของโครงการ เช่น โครงการก่อสร้างปรับปรุงขยายการประปาส่วนภูมิภาค จ.สกลนคร โครงการก่อสร้างสถานีสูบน้ําด้วยไฟฟ้าพร้อมระบบส่งน้ํารอบหนองหาร โครงการปรับปรุงพนังกั้นน้ํา อาคารประกอบ และก่อสร้างแก้มลิง โครงการขุดลอกตะกอนดินในหนองหาร การวิจัยผลกระทบของการขุดลอกต่อระบบนิเวศในหนองหาร การสํารวจและเฝ้าระวังคุณภาพน้ําทิ้งลงหนองหาร เป็นต้น
รัฐบาลไทย-ข่าวทำเนียบรัฐบาล-สธ. เข้มมาตรการสาธารณสุขป้องกันโควิด 19 สำหรับการจัดแข่งขันกีฬาแบบมีผู้ชม
วันจันทร์ที่ 21 กันยายน 2563
สธ. เข้มมาตรการสาธารณสุขป้องกันโควิด 19 สําหรับการจัดแข่งขันกีฬาแบบมีผู้ชม
กระทรวงสาธารณสุข ขอความร่วมมือผู้จัดการแข่งขัน เจ้าหน้าที่ นักกีฬา ผู้ชม เข้มมาตรการทางสาธารณสุข ป้องกันการแพร่ระบาดระลอก 2
กระทรวงสาธารณสุข ขอความร่วมมือผู้จัดการแข่งขัน เจ้าหน้าที่ นักกีฬา ผู้ชม เข้มมาตรการทางสาธารณสุข ป้องกันการแพร่ระบาดระลอก 2
วันนี้ (21 กันยายน 2563) ที่ศูนย์ปฏิบัติการด้านข่าวโรคติดเชื้อไวรัสโคโรนา 2019 กระทรวงสาธารณสุข จ.นนทบุรี นายแพทย์บัญชา ค้าของ รองอธิบดีกรมอนามัย แถลงข่าว มาตรการผ่อนปรนระยะที่ 6 สําหรับแนวทางปฏิบัติด้านสาธารณสุขในการจัดแข่งขันกีฬาแบบมีผู้ชม ว่า แม้สถานการณ์ในประเทศไทยจะไม่พบผู้ติดเชื้อในประเทศ แต่ประชาชนไม่สามารถวางใจได้ ถือว่ามีโอกาสเสี่ยงที่ประเทศไทยจะเกิดการระบาดระลอก 2 ได้ โดยเฉพาะกิจกรรม กิจการ และธุรกิจต่าง ๆ ที่มีคนรวมตัวเป็นจํานวนมาก เนื่องจากประชาชนยังคงมีพฤติกรรมเสี่ยงในการใช้ชีวิตประจําวันอยู่ เช่น การดื่มกินร่วมกัน การตะโกนพูดคุยเสียงดัง ไปในสถานที่การแออัด และมีการสัมผัสใกล้ชิดกัน เนื่องจากข้อมูลวิชาการพบว่า การติดเชื้อในครอบครัวเกิดจากการคลุกคลีใกล้ชิดสูงถึงร้อยละ 58 จึงต้องมีการป้องกันตนเองให้มากที่สุดเมื่อออกไปทํากิจกรรมนอกบ้าน
นายแพทย์บัญชากล่าวต่อว่า ขอความร่วมมือสําหรับการจัดกิจกรรมแข่งขันกีฬาทุกชนิดที่มีผู้เข้าชม ไม่ว่าจะเป็นระบบเปิดหรือระบบปิด ผู้จัดการแข่งขัน เจ้าหน้าที่ นักกีฬาและผู้ชม ปฏิบัติตามแนวทางด้านสาธารณสุข เพื่อป้องกันการแพร่เชื้อและไม่เกิดการระบาดระลอก 2 คือผู้จัดการแข่งขัน แบ่งเป็น 2 ระยะ ระยะเตรียมการต้องเตรียมการด้านสถานที่ กําหนดจุดคัดกรอง ทางเข้าออก จุดล้างมือ/เจลแอลกอฮอล์ ทําความสะอาดสถานที่และพื้นผิวสัมผัสร่วม จํากัดจํานวนผู้ชมประเภทกีฬากลางแจ้งไม่เกิน 1 ใน 4 หรือ 25% ของความจุสนามประเภทกีฬาในร่มไม่เกิน 15% ของความจุสนาม ให้ความรู้แก่เจ้าหน้าที่ ผู้ตัดสิน ผู้ประกอบการร้านค้าอาหาร ผู้ดูแลทําความสะอาด ในการป้องกันตนเอง มีระบบออนไลน์ซื้อบัตรเข้าชมล่วงหน้าระยะเปิดการแข่งขันจัดแยกโซนนักกีฬา เจ้าหน้าที่และผู้ชม จํากัดจํานวนคนไม่ให้แออัด (1คนต่อ 4 ตารางเมตร) จัดระบบระบายอากาศที่ดี สําหรับผู้ที่ไม่ได้ทําการแข่งขันต้องสวมหน้าอนามัยตลอดเวลาสําหรับเจ้าหน้าที่สังเกตอาการตนเอง หากมีไข้ ไอ จาม มีน้ํามูก ให้หยุดงานและพบแพทย์ทันที หมั่นล้างมือบ่อย ๆ หลังสัมผัส หยิบจับสิ่งของสําหรับนักกีฬาต้องผ่านการตรวจหาเชื้อโควิด 19 ก่อนทําการแข่งขัน สังเกตอาการตนเองสม่ําเสมอ หากมีไข้ ไอ จาม มีน้ํามูก หรือเหนื่อยหอบ แจ้งโค้ชหรือหัวหน้าทีมให้ทราบ หยุดเข้าร่วมการแข่งขันและพบแพทย์ทันที และหลีกเลี่ยงการใช้สิ่งของร่วมกัน เช่น แก้วน้ํา ผ้าเช็ดตัวสําหรับผู้ชมต้องผ่านจุดคัดกรองตรวจวัดอุณหภูมิ ลงทะเบียนผ่านแอปพลิเคชัน หรือแพลตฟอร์ม “ไทยชนะ” สวมหน้ากากผ้า/หน้ากากอนามัย ตลอดการรับชม เพื่อป้องกันน้ําลายหรือละอองฝอยเมื่อมีการตะโกนเชียร์/พูดคุยเสียงดัง, ล้างมือบ่อย ๆ หลีกเลี่ยงการใช้มือสัมผัสใบหน้า ตา ปาก จมูก และเว้นระยะห่าง 1-2 เมตร ขณะต่อแถวและนั่งชม
“สิ่งสําคัญที่จะช่วยป้องกันไม่ให้เกิดการแพร่ระบาดระลอก 2 คือ ประชาชนทุกคนต้องร่วมมือร่วมใจกันเข้มมาตรการป้องกันตนเอง ป้องกันครอบครัว มาตรการกิจการร้านค้า/สถานประกอบการ ต้องเข้มงวดอย่างเคร่งครัด สร้างวิถีใหม่ชีวิตใหม่ ด้วยการพร้อมใจกันคัดกรองตนเองก่อนออกจากบ้านทุกครั้ง ตระหนักทุกครั้งเมื่อเข้าพื้นที่เสี่ยง” นายแพทย์บัญชากล่าว
************************** 21 กันยายน 2563
************************************
รัฐบาลไทย-ข่าวทำเนียบรัฐบาล-​“กระทรวงทรัพยากรฯ เปิดเวทีรับฟังความคิดเห็น การจัดทำนโยบายและแผ่นแม่บทด้านป่าไม้ ฉบับแรกของไทย”
วันจันทร์ที่ 21 กันยายน 2563
​“กระทรวงทรัพยากรฯ เปิดเวทีรับฟังความคิดเห็น การจัดทํานโยบายและแผ่นแม่บทด้านป่าไม้ ฉบับแรกของไทย”
​“กระทรวงทรัพยากรฯ เปิดเวทีรับฟังความคิดเห็น การจัดทํานโยบายและแผ่นแม่บทด้านป่าไม้ ฉบับแรกของไทย”
“กระทรวงทรัพยากรฯ เปิดเวทีรับฟังความคิดเห็น การจัดทํานโยบายและแผ่นแม่บทด้านป่าไม้ ฉบับแรกของไทย”
วันนี้ (21 กันยายน 2563) เวลา 15.00 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม (รมว.ทส.) พร้อมด้วย นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม (ปกท.ทส.) ได้เข้าร่วมประชุมรับฟังความคิดเห็นในการร่างแผนแม่บทพัฒนาการป่าไม้แห่งชาติ ฉบับแรกของประเทศไทย พร้อมรับมอบต้นไม้แห่งความหวัง ที่ทุกภาคส่วนได้เขียนข้อคิดเห็นติดไว้ เพื่อเป็นสัญลักษณ์ในการเริ่มต้นดําเนินการอย่างเป็นรูปธรรม ณ โรงแรมรามา การ์เดนส์ กรุงเทพฯ โดยมีผู้แทนจากส่วนราชการ ภาครัฐ ภาคเอกชน ภาคประชาชน นักวิชาการ สื่อมวลชน รวมทั้ง นิสิตนักศึกษา จํานวน 168 คน จาก 47 องค์กร ร่วมประชุมและแสดงความคิดเห็นต่อนโยบายและแผนแม่บทดังกล่าวเป็นจํานวนมาก ซึ่งในการแสดงความคิดเห็นนั้น มีหลากหลายประเด็นที่ผู้เข้าร่วมประชุมได้ให้ข้อเสนอแนะครอบคลุมใน 3 ด้าน คือ ด้านการจัดการป่าไม้ ด้านการใช้ประโยชน์ผลผลิตและการบริหารจากป่าไม้และอุตสาหกรรมป่าไม้ และด้านการพัฒนาระบบบริหารและองค์กรเกี่ยวกับป่าไม้
นอกจากนั้น รมว.ทส. ในฐานะรองประธานคณะกรรมการนโยบายป่าไม้แห่งชาติ (คปช.) ได้กล่าวว่า “สิ่งที่เราทําในวันนี้ไม่ได้เกี่ยวข้องแต่เพียงแค่วิถีชีวิตของประชาชนอย่างเดียว แต่ยังเกี่ยวข้องกับการดําเนินชีวิตของสรรพสัตว์ เพื่อให้ทั้งระบบเกิดดุลยภาพ ร่างแผนแม่บทนี้จะเป็นการบูรณาการหน่วยงานทุกกระทรวง เพื่อการดําเนินงานต่าง ๆ เกิดผลกระทบกับทรัพยากรป่าไม้ให้น้อยที่สุด และมุ่งเป้าหมายในการสร้างพื้นที่ผืนป่าให้ได้ 40% ของทั้งประเทศ ซึ่งป่าไม้จะเป็นต้นทุนในการดําเนินชีวิตของประชาชนที่สําคัญ ในการแก้ปัญหาปากท้อง และแก้ปัญหาทางเศรษฐกิจของประเทศอย่างมั่นคง มั่งคั่งและยั่งยืนตลอดไป”
สําหรับการร่างแผนแม่บทพัฒนาการป่าไม้แห่งชาติ ครั้งนี้นั้น ดําเนินการโดยมี ผศ.ดร.ขวัญชัย ดวงสถาพร เป็นประธานคณะอนุกรรมการจัดทําร่างนโยบายป่าไม้แห่งชาติและร่างแผนแม่บทพัฒนาการป่าไม้แห่งชาติ ซึ่งนับเป็นร่างแผนแม่บทการพัฒนาป่าไม้ฉบับแรกของประเทศไทย จัดทําขึ้นตามระเบียบสํานักนายกรัฐมนตรีว่าด้วยคณะกรรมการนโยบายป่าไม้แห่งชาติ พ.ศ. 2560 ที่คณะรัฐมนตรีมีมติเห็นชอบเมื่อวันที่ 6 พฤศจิกายน 2562 ที่ผ่านมา
นับเป็นอีกก้าวที่สําคัญในการขับเคลื่อนประเด็นด้านการดูแลทรัพยากรป่าไม้ของประเทศไทยอย่างเป็นรูปธรรม โดยมีกระทรวงทรัพยากรธรรมชาติและสิ่งแวดล้อม (ทส.) เป็นหน่วยงานหลักในการบริหารจัดการทรัพยากรธรรมชาติและสิ่งแวดล้อมทั้งระบบ เพื่อให้เกิดความเป็นเอกภาพ บรรลุตามเป้าหมายที่กําหนดไว้ รวมถึงให้ประชาชนสามารถใช้ประโยชน์จากทรัพยากรป่าไม้อย่างเหมาะสมควบคู่กับการอนุรักษ์ ฟื้นฟู ให้เกิดความสมดุลอย่างยั่งยืน ส่งผลดีต่อคุณภาพชีวิตประชาชน และระบบเศรษฐกิจภาพรวมของประเทศในระยะยาว
รัฐบาลไทย-ข่าวทำเนียบรัฐบาล-ชุมชนสีขาวสร้างสุข ลดยาเสพติด
วันจันทร์ที่ 21 กันยายน 2563
ชุมชนสีขาวสร้างสุข ลดยาเสพติด
--
#ไทยคู่ฟ้าการแก้ไขปัญหายาเสพติดถือเป็นนโยบายเร่งด่วนที่รัฐบาลให้ความสําคัญ เพื่อลดความเดือดร้อนของประชาชน ลดพื้นที่แพร่ระบาดของยาเสพติด โดยกําหนดเป้าหมายการดําเนินการตั้งแต่ต้นทาง กลางทาง และปลายทาง ให้บังเกิดผลอย่างชัดเจน โดยในช่วง 11 เดือนที่ผ่านมา สํานักงาน ป.ป.ส. เปิดปฏิบัติการชุมชนสีขาวสร้างสุขในหมู่บ้านและชุมชน สามารถจับกุมผู้กระทําผิดเกี่ยวกับยาเสพติดได้ 36,652 ราย ทั้งการผลิต นําเข้า/ส่งออก ยึดของกลางยาบ้า 55 ล้านเม็ด ไอซ์ 4,485 กก. กัญชาแห้ง 7,026 กก. เฮโรอีน 71 กก. น้ําต้มกระท่อม 118,503 ลิตร พืชกระท่อม 8,347 กก. คีตามีน 42 กิโลกรัม ฝิ่น 20 กิโลกรัม ต้นกัญชา 1,998 ต้น ต้นกระท่อม 594 ต้น และยาแก้ไอ 3,336 ขวด รวมถึงนําผู้เสพเข้าสู่กระบวนการบําบัด 4,643 คน และยังยึดอาวุธปืน กระสุนปืน และยึดอายัดทรัพย์สินได้เป็นมูลค่าประมาณ 60 ล้านบาท อีกด้วย
รัฐบาลไทย-ข่าวทำเนียบรัฐบาล-การประชุมคณะทำงานเฉพาะกิจแก้ไขปัญหากรณีการออกหนังสือรับรองของหน่วยงานผลิตแอสฟัลต์ติคคอนกรีต/คอนกรีตผสมเสร็จ สำหรับหน่วยงานก่อสร้าง ครั้งที่ 1/2563
วันจันทร์ที่ 21 กันยายน 2563
การประชุมคณะทํางานเฉพาะกิจแก้ไขปัญหากรณีการออกหนังสือรับรองของหน่วยงานผลิตแอสฟัลต์ติคคอนกรีต/คอนกรีตผสมเสร็จ สําหรับหน่วยงานก่อสร้าง ครั้งที่ 1/2563
นายภานุวัฒน์ ตริยางกูรศรี รองปลัดกระทรวงอุตสาหกรรม เป็นประธานการประชุมคณะทํางานเฉพาะกิจแก้ไขปัญหากรณีการออกหนังสือรับรองของหน่วยงานผลิตแอสฟัลต์ติคคอนกรีต/คอนกรีตผสมเสร็จ สําหรับหน่วยงานก่อสร้าง ครั้งที่ 1/2563
วันนี้ (21 กันยายน 2563) เวลา 09.00 น. นายภานุวัฒน์ ตริยางกูรศรี รองปลัดกระทรวงอุตสาหกรรม เป็นประธานการประชุมคณะทํางานเฉพาะกิจแก้ไขปัญหากรณีการออกหนังสือรับรองของหน่วยงานผลิตแอสฟัลต์ติคคอนกรีต/คอนกรีตผสมเสร็จ สําหรับหน่วยงานก่อสร้าง ครั้งที่ 1/2563 โดยมีนายจุลพงษ์ ทวีศรี รองปลัดกระทรวงอุตสาหกรรม นายสหวัฒน์ โสภา ผู้ช่วยปลัดกระทรวงอุตสาหกรรม นายทาวัน ทวีถาวรสวัสดิ์ รองอธิบดีกรมโรงงานอุตสาหกรรม อุตสาหกรรมจังหวัด และเจ้าหน้าที่ที่เกี่ยวข้องเข้าร่วมประชุมเพี่อพิจารณาทบทวนและตรวจสอบการออกหนังสือรับรองให้กับหน่วยงานผลิตผลิตแอสฟัลต์ติคคอนกรีต/คอนกรีตผสมเสร็จ สําหรับหน่วยงานก่อสร้างที่ยังไม่หมดอายุ จํานวน 159 ราย และหาแนวทางแก้ไขปัญหาหน่วยงานผลิตผลิตแอสฟัลต์ติคคอนกรีต/คอนกรีตผสมเสร็จสําหรับหน่วยงานก่อสร้างชั่วคราว กรณีชะลอหรือมีการยกเลิกประกาศกรมโรงงานอุตสาหกรรม ณ ห้องประชุมชุณหะวัณ ชั้น 3 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-สธ.เตรียมความพร้อม อสม.เฝ้าระวังการระบาดโรคโควิด 19 ระลอก 2
วันพฤหัสบดีที่ 24 กันยายน 2563
สธ.เตรียมความพร้อม อสม.เฝ้าระวังการระบาดโรคโควิด 19 ระลอก 2
กระทรวงสาธารณสุข จัดประชุมวิชาการอาสาสมัครสาธารณสุขประจําหมู่บ้านภาคกลาง เตรียมความพร้อมเฝ้าระวัง ป้องกัน และควบคุมโรคโควิด 19 ระลอก 2 ซึ่งครม.มีมติอนุมัติค่าตอบแทน เยียวยาเพิ่มอีก 3 เดือน ตั้งแต่ตุลาคม – ธันวาคม 2563
กระทรวงสาธารณสุข จัดประชุมวิชาการอาสาสมัครสาธารณสุขประจําหมู่บ้านภาคกลาง เตรียมความพร้อมเฝ้าระวัง ป้องกัน และควบคุมโรคโควิด 19 ระลอก 2 ซึ่งครม.มีมติอนุมัติค่าตอบแทน เยียวยาเพิ่มอีก 3 เดือน ตั้งแต่ตุลาคม – ธันวาคม 2563
วันนี้ (24 กันยายน 2563) ที่ อ.แก่งคอย จ.สระบุรี นายวัชรพงศ์ คูวิจิตรสุวรรณ เลขานุการรัฐมนตรีว่าการกระทรวงสาธารณสุข พร้อมด้วยนายแพทย์ธเรศ กรัษนัยรวิวงค์ อธิบดีกรมสนับสนุนบริการสุขภาพ เปิดการประชุมวิชาการอาสาสมัครสาธารณสุขประจําหมู่บ้าน (อสม.) ภาคกลาง ภายใต้แนวคิด “อสม.รวมใจ พัฒนาตําบลวิถีชีวิตใหม่ ประเทศไทยแข็งแรง” โดยมีประธานชมรม อสม.ระดับอําเภอ อสม.ที่ได้รับการคัดเลือกเป็น อสม.ดีเด่น ตั้งแต่ระดับจังหวัด เขต ภาค และระดับชาติ ในเขตภาคกลาง ผู้บริหารกระทรวงสาธารณสุข และผู้ที่เกี่ยวข้อง เข้าร่วมประชุมรวมกว่า 600 คน
นายวัชรพงศ์กล่าวต่อว่า ในวันนี้ ได้รับมอบหมายจากนายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ให้มาพบปะ อสม.ภาคกลาง และนําข่าวดีมาแจ้งให้ทราบว่า นายกรัฐมนตรี ประทับใจในการทํางานด้วยความเสียสละดูแลประชาชนทุกครัวเรือน โดยเฉพาะในช่วงสถานการณ์โรคติดเชื้อไวรัสโคโรนา 2019 (COVID-19) ที่ผ่านมา ซึ่งมีอสม.เป็นกําลังสําคัญในการเฝ้าระวัง ป้องกัน และควบคุมการแพร่ระบาดของโรค คณะรัฐมนตรีวันที่ 22 กันยายน 2563 ได้มีมติอนุมัติเพิ่มค่าตอบแทนให้กับ อสม.อีก 3 เดือน คือ ตุลาคม-ธันวาคม อีกเดือนละ 500 บาท เพิ่มจาก 7 เดือน (มีนาคม – กันยายน 2563) รวมเป็น 10 เดือน เพื่อเป็นขวัญกําลังใจ ตอบแทนต่อความเสียสละของพี่น้องชาว อสม. ผู้ปิดทองหลังพระกว่า 1,050,000 คน นอกจากนี้ กระทรวงสาธารณสุข จะพัฒนา อสม.ให้เป็น อสม.หมอประจําบ้าน เป็นหมอคนแรกที่อยู่ใกล้ชิดร่วมดูแลประชาชนกับหมออีก 2 คนคือ หมอสาธารณสุข และหมอเวชศาสตร์ครอบครัว และให้อสม. เตรียมความพร้อม เฝ้าระวัง ป้องกันการระบาดโรคโควิด 19 หากเกิดระลอกที่ 2 ช่วยสอดส่องแรงงานหรือคนต่างถิ่นที่เข้ามาในชุมชน ดูแลสุขภาพจิตเพื่อนบ้านในครัวเรือนที่รับผิดชอบ ให้คําแนะนําและทําเป็นตัวอย่างในการป้องกันและควบคุมโรคด้วยตนเอง ย้ําเตือนการมีระยะห่างในการทํากิจกรรมทางสังคม พัฒนาตนเองให้มีความรอบรู้ เป็นต้นแบบด้านพฤติกรรมสุขภาพ มีทักษะในการใช้แอปพลิเคชัน ร่วมสร้างตําบลวิถีชีวิตใหม่ให้ชุมชน ร่วมกันจัดระบบเฝ้าระวังป้องกันโรคโควิด 19 ต่อเนื่อง สอดส่องเป็นตาสับปะรด และพัฒนาศูนย์สาธารณสุขมูลฐานชุมชน (ศสมช.) เป็นศูนย์ประสานส่งต่อผู้ป่วยและส่งยา
ด้านนายแพทย์ธเรศ กรัษนัยรวิวงค์ อธิบดีกรมสนับสนุนบริการสุขภาพ (สบส.) กล่าวว่า กรม สบส.ได้จัดประชุมวิชาการ อสม. ทั้ง 4 ภาค โดยการจัดประชุม อสม. ภาคกลางครั้งนี้เป็นครั้งที่ 3 มีการบรรยายและอภิปราย อาทิ การมอบนโยบาย ทิศทางการดําเนินงานสุขภาพภาคประชาชน ปี 2564 แนวทางการขับเคลื่อนตําบลวิถีชีวิตใหม่ การดําเนินงาน อสม.เฝ้าระวัง ป้องกันและควบคุมโรคโควิด 19 รวมทั้งมอบรางวัลเชิดชูเกียรติ และสร้างขวัญกําลังใจให้กับ อสม.ที่มีผลงานดีเด่นระดับชาติ ระดับภาค ระดับเขต และระดับจังหวัด ประจําปี 2563 และกําหนดจัดประชุมภาคเหนือ ในวันที่ 30 กันยายน 2563 ที่จังหวัดอุทัยธานี
**************************** 24 กันยายน 2563
รัฐบาลไทย-ข่าวทำเนียบรัฐบาล-ปลัดสธ.ส่งมอบพันธกิจอนาคตสาธารณสุขไทยปี 2564
วันพฤหัสบดีที่ 24 กันยายน 2563
ปลัดสธ.ส่งมอบพันธกิจอนาคตสาธารณสุขไทยปี 2564
ปลัดกระทรวงสาธารณสุข ส่งมอบพันธกิจอนาคตสาธารณสุขไทยปี 2564 ว่าที่ปลัดกระทรวงคนใหม่ ด้วยหลัก H-SMILE ให้ความสําคัญโครงการตามพระราชดําริและโครงการเฉลิมพระเกียรติ การพัฒนาระบบสุขภาพปฐมภูมิ เตรียมพร้อมรับมือโควิด 19 ระลอกใหม่ ขับเคลื่อนเศรษฐกิจสุขภาพ
ปลัดกระทรวงสาธารณสุข ส่งมอบพันธกิจอนาคตสาธารณสุขไทยปี 2564 ว่าที่ปลัดกระทรวงคนใหม่ ด้วยหลัก H-SMILE ให้ความสําคัญโครงการตามพระราชดําริและโครงการเฉลิมพระเกียรติ การพัฒนาระบบสุขภาพปฐมภูมิ เตรียมพร้อมรับมือโควิด 19 ระลอกใหม่ ขับเคลื่อนเศรษฐกิจสุขภาพ ผลิตภัณฑ์สมุนไพรและกัญชาทางการแพทย์
นายแพทย์สุขุม กาญจนพิมาย ปลัดกระทรวงสาธารณสุข กล่าวในเวทีการประชุมเชิงปฏิบัติการเพื่อจัดทําแผนงานรองรับนโยบายสําคัญด้านสาธารณสุข ประจําปีงบประมาณ 2564 ถึง “อดีต-ปัจจุบัน-อนาคต การขับเคลื่อนระบบสาธารณสุขไทย” ที่โรงแรมเซ็นทรา บายเซ็นทาราศูนย์ราชการและคอนเวนชันเซ็นเตอร์ ว่า ที่ผ่านมากระทรวงสาธารณสุข ได้ขับเคลื่อนโครงการสําคัญ อาทิโครงการในพระราชดําริและโครงการเฉลิมพระเกียรติพระบาทสมเด็จพระเจ้าอยู่หัวและพระบรมวงศานุวงศ์โครงการจิตอาสา 904 เราทําความดีด้วยหัวใจ การปราบลูกน้ํายุงลายและการบริหารจัดการควบคุมป้องกันโรคโควิด 19 ที่มีอาสาสมัครสาธารณสุขประจําหมู่บ้าน(อสม.) ร่วมเป็นจิตอาสาสร้างขวัญกําลังใจบุคลากรให้มีความก้าวหน้า บรรจุข้าราชการรุ่นโควิด 19ขับเคลื่อนสมุนไพรและกัญชาทางการแพทย์โดยปรับปรุงแก้ไขกฎหมายเพื่อรองรับนโยบาย เปิดคลินิกกัญชาทางการแพทย์ 297 แห่ง มีผู้ใช้บริการกว่า 2 แสนราย
การเพิ่มประสิทธิภาพการให้บริการประชาชนลดความแออัด ลดการรอคอยและค่าใช้จ่าย โดยพัฒนาโรงพยาบาลจตุรทิศ การจัดส่งยาใกล้บ้านในชุมชน ทางไปรษณีย์ การรักษาทางไกล (Telemedicine) ผู้ป่วยและบุคลากรการแพทย์ปรึกษาแบบเรียลไทม์ Telemedicniกรรปราบลูกน้ํายุงลายและ 24 dyopkขยายการผ่าตัดวันเดียวกลับเพิ่มเป็น 24 กลุ่มโรคระบบบริการปฐมภูมิมีหมอครอบครัวกระจายครอบคลุมมากขึ้น มีคลินิกหมอครอบครัว 830 ทีม ครอบคลุมประชากร 8 ล้านคน พัฒนา อสม. 1.04 ล้านคนให้เป็น อสม. 4.0 และเป็นหมอประจําบ้านในอนาคตรณรงค์ขับเคลื่อนยุติหรือแบนการใช้สารเคมีอันตรายและการสร้างความรอบรู้ด้านสุขภาพให้แก่ประชาชน
ทั้งนี้ นายแพทย์สุขุม ได้ส่งมอบพันธกิจอนาคตสาธารณสุขไทยปี 2564 ให้แก่นายแพทย์เกียรติภูมิ ว่าที่ปลัดกระทรวงสาธารณสุขคนต่อไป ด้วยหลัก "H-SMILE" ได้แก่Health บุคลากรเป็น health Model ที่ดี ใส่ใจสุขภาพประชาชน,Seamless ทํางานไร้รอยต่อทุกพื้นที่ทุกมิติ,Mate มีเพื่อน มีทีม มีเครือข่าย,Integrate คิดและทําอย่างบูรณาการด้วยเป้าหมายเดียวกัน,Life เป็นองค์กรคุณภาพ สร้างคน สร้างงาน ด้วยใจและปัญญา และEncourage เสริมพลังเพื่อก้าวผ่านความท้าทาย เพื่อนําไปสู่คนไทยแข็งแรง เศรษฐกิจแข็งแรง ประเทศไทยแข็งแรง
ด้านนายแพทย์เกียรติภูมิ วงศ์รจิต อธิบดีกรมสุขภาพจิต กล่าวว่า จะสานต่อนโยบายของรองนายกรัฐมนตรีและรัฐมนตรีว่าการกระทรวงสาธารณสุข และปลัดกระทรวงสาธารณสุข นําไปสู่การปฏิบัติ และจะสานต่อโครงการที่เป็นผลดีและเป็นประโยชน์กับประชาชน สิ่งสําคัญคือ การสร้างความรักและความสามัคคีภายในกระทรวงสาธารณสุข ซึ่งถือเป็นพลังในการขับเคลื่อนงานเพื่อประชาชน
********************************* 24 กันยายน 2563
รัฐบาลไทย-ข่าวทำเนียบรัฐบาล-"อนุทิน" มอบรางวัลแพทย์ชนบทดีเด่นกองทุน นพ.กนกศักดิ์ พูลเกสร
วันพฤหัสบดีที่ 24 กันยายน 2563
"อนุทิน" มอบรางวัลแพทย์ชนบทดีเด่นกองทุน นพ.กนกศักดิ์ พูลเกสร
รองนายกรัฐมนตรีและรัฐมนตรีว่าการกระทรวงสาธารณสุข มอบรางวัลแพทย์ชนบทดีเด่นกองทุนนายแพทย์กนกศักดิ์ พูลเกสร แก่ ผอ.โรงพยาบาลสมเด็จพระยุพราชท่าบ่อ จ.หนองคาย ผอ.โรงพยาบาลบึงโขงหลง จ.บึงกาฬ และสูตินรีแพทย์ โรงพยาบาลโชคชัย จ.นครราชสีมา ขอให้แพทย์ทุกคนทุ่มเ
รองนายกรัฐมนตรีและรัฐมนตรีว่าการกระทรวงสาธารณสุข มอบรางวัลแพทย์ชนบทดีเด่นกองทุนนายแพทย์กนกศักดิ์ พูลเกสร แก่ ผอ.โรงพยาบาลสมเด็จพระยุพราชท่าบ่อ จ.หนองคาย ผอ.โรงพยาบาลบึงโขงหลง จ.บึงกาฬ และสูตินรีแพทย์ โรงพยาบาลโชคชัย จ.นครราชสีมา ขอให้แพทย์ทุกคนทุ่มเทเสียสละ เพื่อความถูกต้อง ประโยชน์บ้านเมือง พร้อมสนับสนุนการพัฒนาโรงพยาบาลชุมชน
วันนี้ (24 กันยายน 2563) ที่โรงแรมแกรนด์ ริชมอนด์ สไตลิช คอนเวนชั่น จังหวัดนนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข เป็นประธานเปิดการประชุมวิชาการชมรมแพทย์ชนบทประจําปี 2563 “ระบบสาธารณสุขไทย ยุคสมัยแห่งความเปลี่ยนแปลง” พร้อมมอบรางวัล “แพทย์ชนบทดีเด่น กองทุนนายแพทย์กนกศักดิ์ พูลเกสร พ.ศ. 2562” ให้แก่แพทย์ชนบทดีเด่น จํานวน 3 คน และทีมงานโรงพยาบาลจํานวน 3 แห่ง ได้แก่ นายแพทย์วัฒนา พารีศรี ผู้อํานวยการโรงพยาบาลสมเด็จพระยุพราชท่าบ่อ จังหวัดหนองคาย นายแพทย์ปราโมทย์ ศรีแก้ว ผู้อํานวยการโรงพยาบาลบึงโขงหลง จังหวัดบึงกาฬ และนายแพทย์แมนวัฒน์ โชคสุวัฒนสกุล แพทย์สูตินรีเวช ประจําโรงพยาบาลโชคชัย จังหวัดนครราชสีมา
นายอนุทินได้ปาฐกถาพีร์ คําทอน “ระบบสุขภาพกับการเผชิญความท้าทายแห่งอนาคต” มีใจความตอนหนึ่งว่า นายแพทย์พีร์ คําทอน ถือเป็นบุคคลตัวอย่างของแพทย์ที่มีความทุ่มเทและเสียสละ จึงขอให้ทุกคนถือเป็นแบบอย่าง เพื่อประโยชน์ของชาติบ้านเมือง เหมือนนายแพทย์พีร์ คําทอน และดูแลสุขภาพประชาชนในพื้นที่ อย่าให้เกิดความเดือดร้อนในเรื่องของการรับบริการต่างๆ หากมีความจําเป็นต้องพัฒนาปรับปรุงศักยภาพโรงพยาบาล ขอให้รายงานข้อมูลเข้ามา เพื่อที่ตนจะได้ไปดําเนินการจัดหางบประมาณมาสนับสนุน
สําหรับเรื่องการป้องกันควบคุมโรคโควิด 19 ประเทศไทยสามารถดําเนินการได้ดี เนื่องจากมีระบบบริการสุขภาพปฐมภูมิที่เข้มแข็ง มีโรงพยาบาลชุมชนในพื้นที่ร่วมดําเนินการ ถือเป็นความสําเร็จของทุกคนด้วย อย่างไรก็ตาม ระบบสาธารณสุขหลังโรคโควิด 19 หรือหลังจากมีวัคซีนป้องกันโรคโควิด 19 ประเทศไทยจะเป็นจุดหมายของชาวต่างชาติในการเข้ามาลงทุน ท่องเที่ยว ใช้ชีวิต และรักษาพยาบาล ซึ่งทั้ง 4 ปัจจัยนี้ประเทศไทยมีความพร้อมแล้ว
**************************************** 24 กันยายน 2563
รัฐบาลไทย-ข่าวทำเนียบรัฐบาล-การเตรียมพร้อมบ้านให้เหมาะกับชีวิตวิถีใหม่
วันพฤหัสบดีที่ 24 กันยายน 2563
การเตรียมพร้อมบ้านให้เหมาะกับชีวิตวิถีใหม่
มีอะไรบ้างนะ
รัฐบาลไทย-ข่าวทำเนียบรัฐบาล-รองปลัดฯ ภานุวัฒน์ เป็นประธานเปิดงาน Intermach and Subcon Thailand 2020
วันพฤหัสบดีที่ 24 กันยายน 2563
รองปลัดฯ ภานุวัฒน์ เป็นประธานเปิดงาน Intermach and Subcon Thailand 2020
รองปลัดฯ ภานุวัฒน์ เป็นประธานเปิดงาน Intermach and Subcon Thailand 2020
เมื่อวันที่ 23 กันยายน 2563 นายภานุวัฒน์ ตริยางกูรศรี รองปลัดกระทรวงอุตสาหกรรม เป็นประธานพิธีเปิดงานแสดงเทคโนโลยีเครื่องจักรกลและอุตสาหกรรมรับช่วงการผลิตเพื่อการจัดซื้อชิ้นส่วนชั้นนําของอาเซียน หรือ Intermach and Subcon Thailand 2020 พร้อมด้วย นายชนินทร์ ขาวจันทร์ ที่ปรึกษาด้านการลงทุน (นักวิเคราะห์นโยบายและแผนทรงคุณวุฒิ) สํานักงานคณะกรรมการส่งเสริมการลงทุน (BOI) นางสาวซ่อนกลิ่น พลอยมี ผู้อํานวยการกองพัฒนาและเชื่อมโยงการลงทุน รักษาการในตําแหน่งที่ปรึกษาด้านการลงทุน สํานักงานคณะกรรมการส่งเสริมการลงทุน (BOI) นางสาวกนกพร ดํารงกุล ผู้อํานวยการฝ่ายอุตสาหกรรมงานแสดงสินค้านานาชาติ สํานักงานส่งเสริมการจัดประชุมและนิทรรศการ (องค์การมหาชน) นายมนู เลียวไพโรจน์ ประธานกรรมการ บริษัท อินฟอร์มา มาร์เก็ต ประเทศไทย ณ ศูนย์นิทรรศการและการประชุมไบเทค บางนา
สําหรับงานอินเตอร์แมค 2020 เป็นงานแสดงเทคโนโลยีเครื่องจักรกลและโลหะการและระบบอัตโนมัติสําหรับอุตสาหกรรมการผลิต ซึ่งจัดร่วมกับงานซับคอนไทยแลนด์ 2020 งานแสดงสินค้าอุตสาหกรรมรับช่วงการผลิตและกิจกรรมการจับคู่ธุรกิจสําหรับอุตสาหกรรมสนับสนุนในอุตสาหกรรมยานยนต์ ไฟฟ้าและอิเล็กทรอนิกส์ และอุตสาหกรรมสนับสนุนที่เกี่ยวข้องโดยกระทรวงอุตสาหกรรมร่วมกับสํานักงานคณะกรรมการส่งเสริมการลงทุน (BOI) และสมาคมส่งเสริมการรับช่วงการผลิตไทย โดยมีแนวคิดการจัดงาน คือ “เทคโนโลยีอัจฉริยะขับเคลื่อนอุตสาหกรรมการผลิตไทย – Driving Industry Forward with Intelligent Technology” ซึ่งภายในงานจะมีการจัดกิจกรรมสําหรับผู้ประกอบการวิสาหกิจขนาดกลางและขนาดย่อมและผู้ที่เกี่ยวข้องในอุตสาหกรรมสนับสนุน รวมไปถึงการให้ข้อมูลและความรู้แก่ผู้ประกอบการที่ดําเนินธุรกิจในประเทศไทยผ่านส่วนจัดแสดง Smart Factory และงานสัมมนาต่าง ๆ จัดขึ้นระหว่างวันที่ 23 - 26 กันยายน 2563 ณ ศูนย์นิทรรศการและการประชุมไบเทค บางนา
รัฐบาลไทย-ข่าวทำเนียบรัฐบาล-ปรับพฤติกรรมเหล่านี้ เพื่อสุขอนามัยที่ดีจนเป็นนิสัย
วันพฤหัสบดีที่ 24 กันยายน 2563
ปรับพฤติกรรมเหล่านี้ เพื่อสุขอนามัยที่ดีจนเป็นนิสัย
คู่มือชีวิตวิถีใหม่ ชีวิตดีเริ่มที่เรา
ล้างมือก่อนเข้าบ้าน และระหว่างใช้ชีวิตประจําวันอยู่ในบ้าน